कानपुर। अमेरिका की मैसाचुसेट्स इंस्टीट्यूट ऑफ टेक्नोलॉजी यानी एमआईटी ने एक्स रे विजन वाला एक ऐसा कैमरा इजाद किया है जो किसी भी दीवार के पार छिपे हुए लोगों या चीजों को देख सकता है। डेलीमेल की रिपोर्ट बताती है क‍ि यह हाइटेक एक्‍सरे विजन कैमरा घने अंधेरे में भी पूरा काम कर सकता है। इस कैमरे को बनाने वाली रिसर्च टीम के मुताबिक इस कैमरे के साथ जुड़ा हुआ एक बॉडी ट्रैकर मॉनिटर दीवार के पार से लौटकर आने वाली रेडियो तरंगों को पहचान कर यह जान जाता है कि उस पार कौन, कहां, किस स्थिति में मौजूद है। फिलहाल अभी इस बॉडी कैमरे को सेना के लिए एक बेहतरीन विकल्प माना जा रहा है। जिससे सैनिक किसी बिल्डिंग या घने जंगल में छिपे हुए अपने दुश्मनों को बिना देखे भी आसानी से ढूंढ लेंगे।